open-index/open-wikipedia-markdown huggingface dataset:
Foufalo ka ntlha ya bomorafe

**Bofofu jwa mmala** ke lereo le le dirisitsweng ke baatlhodi ba kgotlatshekelo ya United States mo diponagalong tsa mmala tse di ba kopanang le tekatekano ya bomorafe le ya loago, bogolo jang mo thutong ya ba setshaba. Lereo leno le ka kgona go ka tsela ya   tshwantshetso le  kaya tiragalo ya kalafi ya go foufala ga mmala.

Ka dinako tse di fitileng   tsa hisitori , batho le ditlhopha di dirisitse lefoko lee go bontsha seemo se se batlagalang kgotsa se go tweng se fitlheletswe mo kgololosegong tsa mo tlhaolong ya lotso kgotsa keletso ya gore ba melao ga ba tshwanela go sekaseka lotso ka tlhamalalo. Ka dinako tse dingwe go ile ga bolelwa gore melawana e e farologanyang ka go kgaoganngwa ga  bo morafe ba ka nna ba dira, go tsweletsa kgotsa go gakatsa kgaogano ya bomorafe.

Baithutaloago le bakwalahisitori ba boammaaruri jwa dipolelo tsa gore tekatekano ya bomorafe e fitlhetswe.

Bosheng jaana, lefoko color blind le tlhageletse mo telebishining tsa ya kgotlatshekelo yaUnited States  tse e le gore di akaretsa di dikgato tse di tshegetsanang ebile    di   sekasekiwa ke ba molao le ditlamorago tsa yone:

* Mo kgopolong e e dumalanang ya *Regents v*. *Bakke* (1978), Baatlhodi William J. Brennan Jr., Byron White, Thurgood Marshall, le Harry Blackmun ba ne ba ganetsa lefoko le le sa diriseng mmala, ba kwala gore "ga re kgone ... go letlelela bofofu jwa *mmala* go nna go sa boneng kgakala go go fitlhelelang boammaaruri jwa gore batho ba le bantsi ba ba 'batilweng ba lekana' ba ile ba tshwarwa mo matshelong a rona jaaka ba ba kwa tlase ke molao le baagi-ka-bone"
* Mo kgopolong ya gagwe e e sa dumalaneng le Gratz v. *Bollinger* (2003), Moatlhodi Ruth Bader Ginsburg o nopola go tswa mo tshwetsong ya 1966 ya Kgaolo ya Botlhano: [ke efe?"'Molaotheo ga o bone mmala e bile o itse mmala. Go tila go thulana le molawana wa tshireletso e e lekanang, go kgaoganngwa ga batho go go ganetsang molemo, go go gobatsang, kgotsa go gobakisa morwalo ga go a tshwanela go ikaega ka lotso. Ka tlhaloganyo eo, Molaotheo ga o bone mmala. Mme Molaotheo o itse mmala go thibela tlhaolele go tswelela le go fedisa ditlamorago tsa tlhaolele ya nako e e fetileng.'"
* Mo ponong ya gagwe e e dumalanang le *PICS v*. *Seattle* (2007), Moatlhodi Clarence Thomas o kwadile gore "Molaotheo o o sa bonaleng mmala ga o thibele puso go tsaya dikgato tsa go rarabolola tlhaolele e e tshegediwang ke puso ya nako e e fetileng, e tlhoka gore dikgato tse di ntseng jalo di tsewe mo maemong a a rileng".
Go Tlhaola Batho ka Bong

Sociology e sekasekilwe tlhaolele ya bong jaaka e e bonalang mo mothong le mo maemong a ditheo. Go ya ka Richard Schaefer, tlhaolele ya bong e tsweledisiwa pele ke ditheo tsotlhe tse dikgolo tsa loago. Baithutaloago ba tlhalosa go tshwana ga ditsamaiso tse dingwe tsa dikgopolo tsa kgatelelo jaaka tlhaolele, e gape e dirang mo maemong a motho le a ditheo. Baithutaloago ba basadi ba pele Charlotte Perkins Gilman, Ida B. Wells, le Harriet Martineau ba ne ba tlhalosa ditsamaiso  tsa go sa lekalekane ga bong ,ga ba a dirisa mafoko le tlhaolele ya bong , le le neng la tlhamiwa moragonyana .baithutaloago ba ba amogetsweng mokgwa wa tiragatso , sekao Talcott parsons, one a tlhaloganya gosa lekalekane ga bong, jaaka matswela a tlholego a dimorphic model of gender.

baithutatlhaloganyo Mary Crawford le RhodaUnger ba tlhalosa ka bong jaaka tlhaolele e e dirwang ke batho e e akaretsang"maikutlo a a sa siamang le mekgwa ementle ka basadi jaaka setlhopha ". Peter Glick le Susan Fiske ba simolotse lefoko la ambivalent sexism go tlhalosa ka fa dikgopolo tse di sa siamang ka basadi di ka nnang ka teng le tse di sa itumediseng, le gore batho ba kgaoganya dikgopolo tse ba di tshwereng go nna tsa bong jo bo seng botsalano kgotsa tsa bong jo jo bo seng monate.

## Metswedi
Ditlamorago tsa phetogo ya loapi mo temothuong

alt=Four political leaders sit on a stage facing an audience. They are answering questions at a food security and climate change session.|thumb|Baeteledipele ba U.S. le ba Aforika ba kopana kwa Kokoanong ya Baeteledipele ya Pabalesego ya Dijo le Phetogo ya loapi kwa National Academy of Sciences kwa Washington, D.C., ka Phatwe 4, 2014.
 
**Ditlamorago tsa phetogo ya loapi mo temothuong** di ka dira gore go nne le thobo e e kwa tlase ya dijalo le boleng jwa dikotla ka ntlha ya komelelo, makhubu a mogote le merwalela mmogo le go oketsega ga ditshidinyana le malwetse a dimela. Ditlamorago ga di a anama ka go lekalekana go ralala lefatshe mme di bakiwa ke diphetogo tsa mogote, gona ga dipula le selekanyo sa diphefo tse di kgothelesegileng mo lefaufauong ka ntlha ya phetogo ya loapi ya lefatshe. Ka 2019 makgolokgolo a batho a ne a setse a babaletswe ke go tlhoka tshireletsego ga dijo ka ntlha  ya phetogo ya loapi. Mo godimo ga moo le go wela tlase ka 2% - 6% ga go ntsha dijo mo go lebeletsweng ke mafatshefathse mo  lesomeng lengwe le lengwe la dingwaga. Ka 2019 go ne ga abelelwa  gore ditlhwatlhwa tsa dijo di tla oketsega  ka 80% ka 2050. Sena se ka nna sa dira gore go nne le go tlhoka itshereletso ga dijo tse di lekaneng, thata mo dichabeng  tse di humanegileng thata. Patlisiso e e dirilweng ka 2021 e ne ya  fopholetsa gore ditlamorago tse di masis tsa mogote le leuba mo go ntsheng dijalo go ipoeleditse go menagane gararo mo dingwageng di le 50 tse di fetileng kwa Yuropa go tswa mo tatlhegelong ya 2.2% ka 1964-1990 go ya ko tatlhegelong ya 7.3% ka 1991-2015.

Dikgato tse di farologaneng tsa go baakanya phetogo ya loapi di ka fokotsa manokonoko a ditlamorago tse di sa siamang tsa phetogo ya loapi mo temothuong. Dikgato tseo di akaretsa go fetola  ditselana tsa botsamaisi, tlhabololo ya temothuo, diphetogo tsa ditheo, le temothuo e e botlhale ya loapi.: 513 Go tlhama tsamaiso ya dijo e e nnelang ruri, dikgato tseno di tsewa di le botlhokwa jaaka diphetogo tse di tlhokegang go fokotsa go gotela ga lefatshe ka kakaretso.

## Metswedi
Nana Klutse

**Nana Ama Browne Klutse** o tshotswe ka Motsheganong a tlhola malatsi a le masomemabedi le boraro kwa Nyanfeku Ekroful. O dirile dithuto tsa gagwe tse dipotlana kwa sekolong sa Anomabo Methodist le JHS. 

O ne a ya go tsweledisa dithuto tsa gagwe kwa sekolong sa basetsana se segolwane sa Mfantsiman Girls Secondary School mme moragonyana o ne a ya go ithutela  BSc Physics kwa Yunibesithing ya Cape Coast. O ne a ya go tsweledisa dithuto tsa gagwe kwa Yunibesithing ya Cape Town kwa Aforika Borwa a dira PHD in Climatology.

## Tiro ya Boitsaanape
Dr Klutse o ithutela mafaratlhatlha a loapi mo Bophirima jwa Aforika. Tiro ya gagwe e itibagantse le ditlhabololo le maranyane a loapi mo letlhakoreng la dipula tsa matlakadibe mo Aforika. Ke Morutuntshi mogolo mo lephateng la physics kwa Yunibesithing ya Ghana. Mo nakong e efetileng, o ne a eteletse pele Remote sensing and Climate Centre. Klutse ke mothusa motlhatlheledi wa dithuto tsa boranyane jwa phetogo ya loapi kwa African Institute for Mathematical Sciences ebile ke mokwadi mogolo o o nnileng le seabe mo pegong ya IPCC Sixth Assessment Report (AR6). O rotloetsa gape basetsana kwa Ghana go bereka ditiro tsa maranyane gape o eme nokeng tlhabololo ya thuto ya maranyane kwa lefatsheng leo.

Klutse o berekile kwa Ghana Space Science and Technology Institute ya Ghana Atomic Energy Commission e le mmatlisisi o mogolwane go tswa ka ngwaga ya 2016 go tsena ka 2018. Pele ga foo, o ne a kile a nna motlhatlheledi wa thuto o o etileng kwa West African Science Service Centre on Climate and Adapted Land Use (WASCAL) kwa Akure Nigeria.

## Tiro ya Sepolotiki
Klutse ke leloko la mokgatlho wa sepolotiki la National Democratic Congress.

## Metswedi
Rose Mukankomeje

**Rose Mukankomeje**  ke mopolotiki, moithutatshelo le molweladiphetogo tsa tikologo go wa Rwanda, yo tiro ya gagwe e itebagantseng le go somarela naga ya Rwanda.

## Tiro
Mukankomeje o berekile e le leloko la palamente ya Rwanda go tswa ka ngwaga wa 1995 go fitlha ka ngwaga wa 2001.

Mukankomeje o berekile e le Moeteledipele mogolo kwa Rwandan Environment Management Authority(REMA). Tiro ya gagwe e ne ya dira gore  Melawana ya naga ya Rwanda (Rwanda's National Forest Policy) e akarediwe mo dietseleng tsa 2011 Future Policy Award, e e neng e nankotse poelomorago e kgolo mo go fokotsegeng ga kitlano ya tikologo.

Ka ngwaga wa 2013, Mukankomeje o ne a amogela seetsele sa tlotla sa Forest Hero go tswa ka United Nations Forum on Forests. Seetsele se ne sa nankola seabe sa gagwe mo tlhabololong ya Umuganda, tiro ya kgwedi le kgwedi ya go jwala ditlhare ke baagi, go rotloetsa go tlamela temothuo, le tiro ya gagwe mo go emiseng tiriso ya dipolaseteke mo lefatsheng la gagwe.

Ka kgwedi ya Mopitlo ngwaga wa 2016, Mukankomeje o ne a kobiwa mo tirong ya gagwe ko REMA, ka dipelaelo tsa tshenyetso sechaba. O ne a beilwe molato wa go senya bosupi, go tlhoka go bipa mpa ka mabele mo dikgannyeng tsa tiro, le go senya dikolo tsa puso leina, o ne a tshwarwa ka kgwedi ya Mopitlo e le malatsi a le masome a mabedi, a sekisiwa, le fa melato ya gagwe e ne ya phimolwa ka Lwetse 2016.

Ka ngwaga wa 2019, Mukankomeje o ne a thapiwa e le mookamedi wa khansele ya dithuto tse di kgolwane (Director General of High Education Council (HEC) kwa Rwanda.

## Botshelo jwa Gagwe
Mukankomeje o ne a ya go dira dithuto tsa gagwe kwa moseja, ka nako e go neng go le kganyaolo ya batho kwa Rwanda, kwa a neng a latlhegelwa ke batsadi le batsalwa le ene. E rile a boela kwa Rwanda o ne a feta a nna motsadi wa nakwana (forster parent) wa bana ba le masome mabedi le bone ba e seng ba gagwe ba ba neng ba latlhegelwa ke batsadi ka nako ya kganyaolo ya batho.

Mukankomenjeo o ne a tsaya setlankana sa PHD ya Moithutatshelo ka ngwaga wa 1992.

## Dipadi tse di tlhophilweng

* Mukankomeje, R., F. Laviolette, and J-P. Descy. Régime alimentaire de Tilapia, Oreochromis niloticus, du lac Muhazi (Rwanda). *Annales de Limnologie-International Journal of Limnology* 30.4 (1994).
* Mukankomeje, R., Plisnier, PD., Descy, JP. *et al.* Lake Muzahi, Rwanda: limnological features and phytoplankton production. *Hydrobiologia* 257, 107–120 (1993). https://doi.org/10.1007/BF00005951
* Mukankomeje, R., Micha, J. C., Descy, J. P., & Frank, V. Potential production of an introduced species (Protopterus aethiopicus Heckel, 1871) based on ecosystem Lake Muhazi (Rwanda) modelling. *Mededelingen der Zittingen-Koninklijke Academie voor Overzeese Wetenschappen* (1996)*.*

## Metswedi
Mokgwa o o sa lemotshegeng

Mo thutongya go nna motho wa loago, tlhaolele ee sa bonaleng kgotsa kgopolo e e sa bonagaleng, ke go tlhalosa dinonofo tse di rileng ke motho go leloko la setlhopha sengwe sa loago.

Go akanngwa gore mekgwa e e sa lemotshegeng e bopilwe ke maitemogelo mme e theilwe mo dikamanong tse di ithutilweng magareng ga dinonofo tse di rileng le ditlhopha tsa loago, go akaretsa lotso le/kgotsa bong. Dikgopolo le maitsholo a batho a ka tlhotlhelediwa ke mekgwa e ba e tshwereng, le fa *ka dinako tse dingwe* ba sa itse gore ba na le mekgwa e e ntseng jalo.kgetholokhanyoe e sa bonaleng ke karoloya gio lemoga dilo tsa loago :tiragalo ya gore dipono,maikutlo aa lemogilweng kgotsa go amogelwa .Go nna teng gwa tlhaolele e e sa bonaleng go tshegediwa ke ditlhogo tse di farologaneng tsa saense mo dibukeng tsa thutotlhaloganyo. Mokgwa o o sa lemotshegeng o ne wa tlhalosiwa la ntlha ke baithutatlhaloganyo Mahzarin Banaji le Anthony Greenwald ka 1995.

Go farologana le seo, dikgopolo tse di bonalang sentle di tshegediwa ka boomo, ka boomo mme ka dinako tse dingwe di kgona go laolwa.
Patricia Kombo

Patricia Kombo ke molweladiphetogo wa tsa loapi kwa lefatsheng la Kenya.  O itsege thata ka tshimolodiso mananeo a temo ya ditlhare e le bontlha bongwe ja lekgotla la gagwe le le sa gwebeng la PaTree. Lenaneo le le lemile ditlhare di feta dikete di le lesome(10,000) go simolola ka 2020.  Ka tiro e, Kombo o ne a nankolwa ele mogaka wa United Nations Convention to Combat Desertification.

Kombo o tlholega kwa Mbooni, Makueni County. Kombo o ithutetse tsa bobegadikgang kwa Moi University

Ka 2022, o ne a gwetlha baeteledipele ba lefatshe ka pulo kopano ya mekgatlho  kwa United Nations Convention go lwantsha kgotlhego le kgotlelesego mo Cote d'Ivore.

## Metswedi
Edward Loure

thumb|'''Edward Loure'''
**Edward Loure** ke molweladiphetogo wa lefatshe la Tanzania. Ke leloko la batho ba Maasai. Loure o ne a abelwa Goldman Environmental Prize ka 2016, ka ntlha ya maiteko a gagwe a go sireletsa tsela ya setso ya Maasai, e e neng e tshosediwa ke bojanala jwa kgwebo.

## Metswedi
Phetogo ya loapi le Madirelo a Ditlhapi

[thumb|Go tshwara ditlhapi ka letlole le le tsholediwamg mo [:en:Bangladesh|Bangladesh. lebopo la go tshwara ditlhapi mo  ditshabeng tsa Bangladesh di tshabelelwa ke merwalela go tswa mo koketsegong ya bogodimo jwa lewatle.]]
Madirelo a ditlhapi  a amiwa thata ke tsa  phetogo ya loapi ka mabaka a farologaneng: ditshidi tse di nnang mo tikologong ya mawatle di amiwa ke go oketsega ga mogote wa lewatle, go nna botlhole ga lewatle, le go ntsha okosejene, le fa go ntse jalo ditlamorago tsa metsi a monate a tikologo di rotloediwa ke temperetšhara ya metsi,go elela ga metsi, le tatlhegelo ya  lefelo le ditlhapi di nnang mo go lone.Ditlamorago tse di farologana ka bokao jwa ditlhapi. Phetogo ya loapi e fetola  kanamiso ya ditlhapi gammogo le maduô a a kwa godimo a setlhopha sa dimela le diphologolo tse di nnang mo metsing. Phetogo ya loapi is solofetswe go tlisa dihetogo tse di mosola mo go nneng teng ga thekiso ya dikumo tsa ditlhapi.Tsa lefatshe le ditlamorago tsa ikonomi di tla bo di le mosola, segolobogolo mo mafatsheng a ikaegileng thata mo lekalaneng le. Bontsi jwa kwelotlase ya bokgoni jo bokogodimo jwa go tshwara mo mafelong a boboatsatsi, bontsi mo dinageng tsa Borwa jwa Pacific. 

Ditlamorago tsa go fetoga ga loapi mo ditseleng tsa mawatle di ama go nna teng ga ditlhapi le temothuo ya metsi a mo metsing, tsela e batho ba tshelang ka yone e e ikaegileng ka go tshwara ditlhapi le bokgoni jwa mawatle ja go tshwara le go boloka khabone (pompo ya ditshedi). Ditlamorago tsa go tlhatloga ga metsi a lewatle go kaya gore ditshaba tsa batshwaraditlhapi ba ba dintshing tsa lewatle di amiwa thata ke diphetogo tsa loapi, mme go fetola dipopego tsa pula le tiriso ya metsi go ama go tshwarwa ga ditlhapi tsa metsi a a phepa le temothuo ya ditlhapi. Ditlamorago tsa phetogo ya loapi  mo themothuong ya a a mo metsing ke go oketsaga g dikotsi tsa merwalela, malwetsi, ditshenekegi le go thunya ga bolele jo bo kotsi jo bo ka bakang tatlhegelo ya ntshokuno le mafaratlhatlha.  

## Ditlamorago tsa go fetoga ga loapi mo mawatleng

## Metswedi
Metlhale

Adapting to climate change involves structural, physical, social and institutional approaches. Clockwise from top left.

thumb|Setshwantsho se se tlhalosang kamano fa gare ga kotsi, go fokotsa kotsi, go emelana le maemo, le go tlwaela dilo

### Maikaelelo a molao

### Ditlhopho tsa motheo le tsa thekenoloji
right|thumb|Go tsosolosiwa ga mafelo a a bongola kwa Australia
Ogallo Laban

**Laban Ayieko Ogallo** (tshotswe 20 Hirikgong 1950) ene ele morutuntshi wa tsa thutodinaledi (metereology) kwa Nairobi University, Kenya.  Ene ele mongwe wa babulatsela ba tlelamente saense (climate science) le thutodinaledi (metereology) mo Aforika.  Ene ele motsamaisi wa pele wa IGAD Climate Prediction and Applications Center.  Ene ele Modulasetilo wa lefapha la thutodinaledi(Metereology), leloko la  basimolosi ba  Kenya Metereological Society (KMS), African Metereological Society (AMS), leloko la African Academy of Sciences le The World Academy of Sciences.  E ne gape ele leloko la setlhopha sa IPCC se se neng sa amogela sekgele sa kagiso ka 2007.

## Botshelo jwa pele le thuto
Prof. Ogallo o tsholetswe kwa Kenya ka di 20 Hirikgong 1950. O fitlheletse dithuto tsa Bsc Hons(Maths, Physics and Metereology) ka 1975, M.Sc. (Metereology) ka 1977 and PHD (Metereology) ka 1980 gotswa Unibesiti ya Nairobi.

## Tiro
Prof. Ogallo o simolotse tiro ka 1975 kwa East African Metereology Services.  Ka 1976 e ne ele mokaedi (Tutorial Fellow), lefapha la thutodinaledi(Department of Metereology), Unibesiti ya Nairobi.  Ka 1979 o ne a nna morutabana (lecturer), morutabana yo mogolo (senior lecturer) ka 1986, Modulasetilo wa lefapha la thutodinaledi ka 1988, Motsamaisimogolo (CEO/Secretary) kwa lekgotla la bosetshaba la Kenya la saense le boranyane(Kenya National Council for Science and Technology) ka 1995, Mogokaganyi wa lenaneo World Metereological Organisation Climate Applications CLIPS ka 1996, Motsamaisi wa IGAD Climate Perdition and Applications Centre ka 2000, Mogokaganyi wa IGAD le UNDP Disaster resilience buiding Project mme erile ka 1995 a nna morutuntshi yo feletseng.

## Botsalano le Boloko
E ne ele leloko la World Academy of Sciences (TWAS), African Academy of Sciences (AAS), Kenya Academy of Sciences, Kenya Met Society le tsala ya ba Royal Met Society.

## Leso
Prof. Ogallo o tlhokafetse kwa sepateleng sa Aga Khan ka di 20 Ngwanatsele 2020 morago ga go lwala ka bokhutswane mme o ne a bolokwa ka di 5 Sedimonthole 2020 kwa Nyahera, Kisumu, Kenya. 

## Metswedi
Mathata a tikologo

Mathata a tikologo ke tse di kgoreletsang tsamaosentle ya dimela, diphologolo le tikologo. Fa godimo ga foo, mathata a a ka bakiwa ke batho kgotsa e ka nna a tlholego. Mathata a a supiwa fa a le  masisi fa tikologo,dimela le diphologo di sa kgone go tokafala mo seemong a nako eno, gape ele matlhotlhapelo fa tikologo,dimela le diphologo di solofetswe go phutlhama.

Tshireletso ya tikologo ke go sireletsa tikologo ya tlholego mo mothong ka bo nosi, kompone kgotsa puso go tswela madu tikologo le batho. Go tsibogela mathata a a apereng tikologo ke tsamaiso e e lebelelang mathata a tikologo ka go rutuntsha, go lwela tikologo le go bua ka tse di e amang. 

Tshenyo ya tikologo e e bakiwang ke batho, ke bothata bo bo tsweletseng mo lefatsheng ka bophara. Kgotlhelo ya metsi le yone e baka mathata mo ditshiding tsa metsi. Baithuti ba le bantsi ba akanya gore palo e e solofetweng ya batho ba le di bilione di ferabongwe go tsena ka di le lesome ba ka nna ntle le sekgoreletsi sepe mo tikolong ya lefatshe fa batho ba ka bereka mmogo go tlamela tikologo. Bontsi jwa manokonoko a tikologo a bakiwa ke batho ba dipalo tse dintsi tse bahumi ba ba dirisang dilo tse di dirwang mo madirelong. Thulaganyo ya UN Environmental Program, mo pegong ya bone ya go dira kagiso le tlholego ya 2021 ba bua ka dikgang tse di amang lefatshe jaaka kgotlhelo, phetogo ya seemo sa loapi le tatlhego ya ditshedi ka mefuta, mme go ka kgonagala fa bathoba ka bereka mmogo go diragatsa Sustainable Development Goals.

## Mefuta
Mathata a magolo a a apereng tikologo a akaretsa phetogo ya seemo sa loapi, kgotlhelo ya tikologo, kwelo tlase ya tikologo le nyeletso ya metswedi. Mokgatlho wa go somarela tikologo o tlhotlheletsa tshireletso ya ditshedi tse di mo kotsing le tshireletso ya dimela,diphologo le tikologo, dijo tse di fetotsweng le kgotelo ya lefatshe. Thulaganyo ya UN e dirisa metheo ya lefatshe ka bophara mo mathateng a a amang tikologo a le mararo: phetogo ya seemo sa loapi, kgotlhelo ya tikologo le tatlhegelo ya mefuta ya ditshedi.

## Tlhotlheletso

## Baesekopo le thelebishene
Go na le palo e e oketsegang ya dibaesekopo tse di diriwang ka mathata a a lebaneng tikologo, bogolo jang ka phetogo ya loapi le go thuthafala ga lefatshe. Baesekopo ya ga Al Gore e e dirilweng ka ngwaga wa 2006 e e bidiwang *[[:en:An_Inconvenient_Truth|An inconvinient truth]]*, e ne ya itemogela katlego mo thekisong.

## Metswedi
Augusta Henriques

**Augusta Henrique**s ke molweladiphetogo, morutintshi le tona wa puso go tswa kwa Guinea-Bissau, o ka ngwaga wa 2012 a neng a amogela seetsele sa Ramsar Wetland Conservation Award. 

Ka ngwaga wa 1991 Henriques o ne a tshwaragenela le mongwe  tiro ya go simolodisa lekgotla le le ikemetseng ka nosi la Tiniguena, le letsholo la lone e leng la mefutafuta ya ditshedi le go tsaya karolo ga sechaba kwa Guinea-Bissau. O ne gape e le mongwe wa batlhokomedi bantlha ba motheo wa Education with production, mokgatlho wa bopelotlhomogi o o tlhabolotsweng ke Patrick van Rensberg.

Henriques o emetse lefatshe mo lefatsheng ka bophara, go akaretsa e le moemedi kwa International Union for Conservation of Nature (IUCN). O berekile kwa Ministry of National Education e ele tlhogo ya dithuto tsa bagolo.

## Dipadi tse dingwe

* Tiniguena ("this land is our land"): Augusta Henriques (baesekopo)

## Metswedi
Mariama Mamane

**Mariama Mamane** ke mankge wa tshomarelo tikologo ebile ke moenjenere go tswa kwa lefatsheng la Niger.

Mamane o simolodisitse kompone ya Jacigreen mme a fenya dikgele di le mmalwa tsa go tlhama sesha mo tirong ya gagwe ya go tlhabolola dimela le diphologolo tse di nnang mo dinokeng.

## Botshelo jwa pele le thuto
Mamane o tshotswe ke mme o o nang le dithutego tsa master's degree in life and earth sciences.

Mamane o goletse fa nokeng ya Niger kwa toropong ya gaabo ya Niamey, mme ka ngwaga wa 2020 o ne a nna kwa Burkina Faso. O na le dithuto tsa degree mo go mefuteng ya ditshedi le tlhokomelo ya tikologo go tswa kwa sekolong sa ithutelo ditiro sa University of Niamey.

## Tsa tiro
Ka ngwaga wa 2016, Mamane o ne a fenya sekgele sa bogwebi sa Entrepreneurial Journey go tswa kwa go ba International Institute for Water and Environmental Engineering (e e itsegeng gape ka 2iE) mme a simolola kompone ya Jacigreen a e kwadisa kwa Ouagadougou. Kwa Jacigreen ba bereka ka go fetola semela sa hyacinth go nna manyoro le menontshane le ditukisi tsa tlholego. Ditukisi tse di dirisiwa go fetlha motlakase.

Ka ngwaga wa 2016, Mamane o ne a fenya sekgele sa mmamoratwa wa baatlhodi kwa African Rethink Awards.

Ka ngwaga wa 2017, Mamane o ne a neelwa sekgele sa United Nations Environment Programme sa Young Champions of the Earth. Sekgele se e ne e le sa madi a di dolara tsa America di le lesome le botlhano jwa dikete.

## Metswedi
Milka Chepkorir

**Milka Chepkorir** o o tshotsweng ka ngwaga wa 1990, ke moithuti wa ditshedi, molwela ditshwanelo tsa batho le molweladiphetogo tsa seemo sa loapi. Go lwela ditshwanelo le phetogo ga gagwe go ne ga itsege fa a nna moemedi wa batho ba Sengwer ba ba nnang kwa Embobut le Kapolet Forest go lwela tshwanelo ya bone morago ga gore ba ntshiwe ka dikgoka ke ba Kenya Forest Service (KFS).

## Botshelo jwa gagwe jwa pele le thuto
Chepkorir ke mongwe wa bathoba Sengwer go tswa kwa Kapolet Forest. O nna kwa Kitale. O ithutetse degree tsa Bachelor of Anthropology kwa sekolong se segolwane sa ithutelo ditiro sa Maseno University. Mo bo gompienong o ithutela di Masters mo go tsa bong le tlhabologo (Gender and Development Studies) kwa University of Nairobi ka thuso ya madi ya mogopolo wa JHW.

## Go lwela diphetogo
Go lwela diphetogo ga gagwe o go simolotse a santse a tsena sekolo se segolwane (High school). Mme go ne ga itsege fa a nna mongwe wa baithuti kwa UN Human Rights Office Indigenous Fellowship Programme ka ngwaga wa 2016.

Ka thuto e, o ne a tsenelela bokopano jwa United Nation Permanent Forum jwa bo lesome le borataro bo bo neng bo itebagantse le mathata a batlholegi ba lefelo lengwe le lengwe e eneng e tshwaretswe kwa New York, mme a fa pego ka go tlhoka go diragatsa maitlamo a ditshwanelo tsa beng gae ga lekgotla la UN, ka go emela thulaganyo ya Forest People, Natural Justice le makgotla a mangwe a le masome a mabedi. O bua gape ka kgoreletso ya kgololesego ya KFS fa ba ne ba fisa malwapa a le masome a ferabongwe a batho ba Sengwer mo go simologileng ka dithuso tsa madi go tswa kwa European Union le World Bank.

O ne a boa gape a tsenelela bokopano jwa bo lesome le bosupa jwa United Nation Permanent Forum on Indigenous Issues ka 2018, mme a bega ka go bogisiwa ga Kenyan Forest Service ka go pateletsa batho ba Sengwer go fuduga mo lefatsheng la bagolwagolwane ba bone. Batho ba Sengwer ba fudusitswe kgapetsakgapetsa ka mabaka a go sireletsa di tora tsa metsi, go leka go hema le go itepatepanya le phetogo ya seemo sa loapi ka thuso ya madi go tswa kwa go ba Europian Union. Phuduso e e pateleditsweng e e ne e dirwa ke KFS, mme pego ya ga Chepkorir e supa fa ba ne ba tsaya ngwana wa mosimane wa dingwaga tse thataro mme ba tsamaya ka ene ba fisa matlo fa mmagwe a sena go iphalotsa. Ba ne ba mo tlogela mo sekgweng bosigo a le nosi.

Morago ga pego e, EU e ne ya emisa porojeke ka nakwana.

## Tiro
Mo nakong eno, o bereka e le morulaganyi wa Community Land Action NOW! (CLAN), gape e le morulaganyi wa  Defending Territories of Life gape e le mogakolodi wa Agroecology fund.

## Metswedi
Nyawira Muthiga

**Nyawira A. Muthiga** ke moithuta diphologolo le tshomarelo ya tsone wa mo Aforika, yo eleng mokaedi wa lekgotla la Western Indian Ocean Marine Science Association Marine Programme kwa Kenya. Ke mankge wa tlhokomelo, pabalelo le tlhabololo ya ditsatlholego wa lekgotla la wildlife Conservation Society.

## Botshelo jwa pele le thuto
Muthiga o tsholetswe kwa lefatsheng la Kenya mme a nna dingwaga tsa gagwe tsa bongwana kwa Dar es Salaam. O ne a dira dithuto tsa gagwe tsa degree in Biological Oceanography kwa United States. O ne a fetsa master's degree kwa sekolong se segolwane sa ithutelo ditiro sa Florida State University, kwa a neng a ithutela seabe sa letswai mo go direng dijo ga setlhare sa *[[:en:Siderastrea_siderea|Siderastrea siderea]].*Muthiga o boetse kwa Kenya go ya go dira patlisiso ya gagwe ya dithuto tsa doctoral kwa University of Nairobi.

## Patlisiso le tiro
Ka ngwaga wa 2000 Muthiga o ne a tlhophiwa go nna tautona wa Western Indian Ocean Marine Science Association Board of Trustees (WIOMSA). O ne a okameste kgolo ya WIOMSA mo lefatsheng ka bophara, a aga dikgaolo le go ikgolaganya le batho. Muthiga o bereketse Kenya Wildlife Service kwa a neng a eteletse pele thulaganyo ya lotshitshi lwa lewatle le mafelo a a bokgola. Mo tirong e, Muthiga o ne a tlhomiwa modulasetilo wa Kenya Sea Turtle Conservation Programme. O berekile go batlisisa makgolo a maje a a kwa tlase ga metsi kwa Western Indian Ocean.

Muthinga e ne e le mosimolodi wa lekgotla la Wildlife Conservation Society, le le batlisisang le bo le tsenya mo tirisong dithulaganyo tsa go somarela maje a a kwa tlase ga lewatle, le go batla ditsela tse di babalesegileng tsa go letla mefuta e e mo kotsing go boela mo seemong. Thulaganyo e thusa go babalela 90% ya maje a a kwa tlase ga lefatshe, gape ba tlhatlhobile mafelo a ka nna sekete mo mawatleng a Indo-Pacific le Carribbean. Ka ngwaga wa 2007, Muthiga o nnile bontlha bongwe jwa World Commission on Protected Areas e le morulaganyi wa Kenya.O boletse fa go somarela maje a a kwa tlase ga lewatle, bo mankge ba matshelo a batho le ba tikologo ba tshwanetse go bereka mmogo. O dumela gore tlhapi e e mmala wa namune ya triggergish e le botlhokwa mo go netefatseng botsogo jwa maje a.

Muthiga o ne a fiwa seetsele sa Banovich Wildscapes Foundation Award for Conservation Excellence (ACE) ka ngwaga wa 2018, ka tiro ya gagwe mo tshomarelong ya mawatle. Ka ngwaga wa 2020, Eco Magazine e ne ya bitsa Muthiga mongwe wa batlisisi ba bagolo ba maje a lewatle.

## Dietsele le ditlotla

* 2005 seetsele sa National Geographic Society/Buffett Award for Leadership
* 2018  seetsele sa Award for Conservation Excellence
* 2020 tlotla ya go bidiwa Top Coral Reef Researcher ke ba Eco Magazine
* 2020 seetsele sa Coral Reef Conservation Award

## Botshelo jwa gagwe
Muthiga o nyalane le Timothy McClanahan o e leng mankge wa ditshedi tsa metsi wa lotso lwa Amerika. O kopane le ene ka dingwaga tsa 1980 fa McClanahan a ne a ile dithutong kwa Kenya.

## Metswedi
Eucharia Oluchi Nwaichi

**Eucharia Oluchi Nwaichi** ke moitseanape wa ditshedi tse di mo tikologong, mankge wa mmu gape e le moitseanape wa botlhole.

Kgatlhego ya gagwe mo patlisisong e itebagantse le tlhokomelo ya matlakala, go thibela go kgotlhelwa ga tikologo le tiriso ya dimela go thibela tshenyego ya tikologo, mo go akaretsang go rarabolola mathata a tikologo ka dimela tsa mo gae tse di thibelang mathata a tikologo go sa tlhokafale gore go epiwe se se kgotlhelang se bo se latlhelwa golo gongwe go sele. Ke mankge wa go tlosa tshipi e e bokete e e nang le botlhole jaaka cadmium,kopore, mercury, lead le arsenic mo mmung o o kgotlhetsweng.

## Thuto le Tiro
O na le dithuto tsa BSc, MSc le PhD mo go tsa ditshedi go tswa kwa University of Port Harcourt ko a neng a tloga a bereka e le motlhatlheleladithuto o mogolwane. Pele ga a berekela kwa University of Port Harcourt, o ne a  bereka kwa komponeng ya lookwane ya Shell ngwaga o le mongwe wa 2009 go tsena ka 2010.

O ne a diriwa morutintshi wa mafatshefatshe kwa 2013 L'Oreal-UNESCO Awards mo di Physical Sciences. Ke leloko la makgotla a le mmalwa a dithuto jaaka Organization for Women in Science for the developing World, America Chemical Society, International Society for Environmental Technology, International Phytotechnology Society, Society for Functional Foods and Bioactive Compounds le Nigerian Institute of Management.

Ka ngwaga wa 2022, o ne a atswiwa ka seele sa John Maddox Prize.

## Metswedi
K8 Group

K8 (e gape e itsegeng jaaka setlhopha sa boitlosobodutu sa K8) ke mafaratlhatlha a dikhasino tsa boditšhabatšhaba tsa inthanete le dikhampani tsa go betšha tsa inthanete, tse di nang le badiri ba ba fetang dimilione di le 15. K8 e na le diofisi mo dinageng di ka nna 50 mo lefatsheng; go akaretsa United Kingdom, The Philippines le Vietnam. K8 e itshupa e le ya maemo a a kwa godimo ka go tshegetsa ditlhopha tsa UK premier league, West Bromwich Albion FC le Manchester City, le setlhopha sa kgwele ya dinao sa Jeremane FC Schalke 04.
Khumo Kgwaadira

**Khumo Kgwaadira** yo o itsegeng thata ka leina la MissGeeKays ke moitseanape wa tsa kgaso tsa seromamowa le sesupaditshwantsho. Khomo gape ke ke motlhami wa kompone ye eseng ya go dira Madi ya Who Am I ye e ikemisediytseng go yhisa banana go itemogela bokgoni kwa bone.

Botswapelo le bokgoni kwa gagwe mo go tsa bodiragatsi di senogile ebile di a ipuelela. O tsepame ka go itirela leina ka tsa go bua le go tsamaisa ditiro ele sebui mo ditirong tse selebego se se fa godimo

## Selemo sa gagwe
Khumo o tshotswe ka kgwedi ya Seetebosigo e tlhola malatsi ale lesome le borobabobedi ka ngwaga wa 1990 mo motseng wa Serowe

## Dithutego tsa gagwe
Khomo o simolotse lorato lwa gagwe mo go tsa kgaso le kanamiso ko lefatsheng la Malaysia ka Nako ya santse ale moithuti koo 

## Tsa pereko
Ka Nako ya fa a santse ale mo sekolong, Khomo o ile a simolodisa kompone ya 3KTees ya itlososbodutu ene le ditsala tsa gagwe. Ka ngwaga wa 2012 o ile a boela mo Botswana Mme a feta a tsenelela dikgaisanyo tsa Flavadome ko a neng a seka a fenya. O ne a seka a itlhoboga mme yare ka ngwaga wa 2013 a  ikwadisetsa itshupo bothakga mo go tsa kgaso mo seromamoweng Mme ene ele jaaka fa setlha sa gagwe sa go dira se a se ratang se simologile

## Metswedi
Mmathethe

Mmathethe ke motse yo o bonwang mo kgaolong ya borwa jwa Botswana. Mo palo-bathong ya ngwaga wa 2011, banni ba motse wa Mmathethe ba ne ba le 5078. 

### Padi Tse dingwe
Ditoropo tse di mo Botswana

### Metswedi
Imilce

**Imilce** kgotsa **Himilce** e ne e le mosadi wa kwa Iberia wa ga Hannibal Barca go ya ka metswedi e le mmalwa ya hisitori.

## Ditso

Livy o ne a kwala gore Hannibal o ne a nyala mosadi wa kwa Castulo, motse o o maatla wa Iberia o o neng o dirisana le Carthage. Mmoki wa Moroma e bong Silius Italicus o tlhalosa mosadi yono e le Imilce. Silius o ne a akantsha gore Imilce e tswa kwa Gerika, mme Gilbert Charles-Picard o ne a buelela gore go na le ngwao-boswa ya Sepunia e e theilweng mo leineng le le tswang mo moding wa Se-Semite m-l-k ('kgosi, 'kgosi'). Silius gape o ne a akantsha ka go nna teng ga morwawe,yo go seng jalo a sa bolelwang ke Livy, Polybius, kana Appian. Go akanngwa gore morwa yono o ne a bidiwa Haspar kgotsa Aspar. Go ya ka Silius, ka nako ya dintwa tsa Ba-Punic, Hannibal o ne a busetsa Imilce le morwaabone kwa Carthage ka dikeledi gore ba sireletsege. Bakwalahisitori bangwe ba ile ba belaela gore a tota tiragalo eno e kile ya diragala mme ba akantsha gore e ne e le go etsa tsela e Pompey a ileng a romela mosadi wa gagwe ka yone kwa Lucca gore a sireletsege ka nako ya ntwa.

## Ditshwantsho tsa setso
Michael o tlotliwa kwa Baeza, Andalusia ka sefikantswe sa gagwe jaaka karolo ya Fuente de Los Leones (se se rayang *Motswedi wa Ditau*).

## Bona gape
List of the Pre-Roman peoples of the Iberian Peninsula

Carthaginian Iberia

## Metswedi
Chadibe

**Chadibe**, ke motse o bonwang mo kgaolong ya Legare mo Botswana. Ka ngwaga wa 2011, motse o, o ne o nale banni ba le 4939. Baagi ba motse ba ne ba le 5,371, go ya ka Palo ya Batho le Matlo ya ngwaga wa 2022.

## Lefelo
Motse o o ka nna sekgele sa dikilometara di le masome a mabedi le botlhano kwa bophirima jwa Francistown.E ka fitlhelelwa ka tsela ya A30, mme e fa gare ga Noka ya Shashe le Noka ya Tlhalogang.

## Setso
Motse wa Chadibe o na le meletlo ya setso ka kgwedi ya Sedimonthole a tlhola malatsi a le masome a mabedi le boferabongwe.

## Thuto
Chadibe ona le sekolo se se potlana se le sengwe ebong Sekolo se se potlana sa Chadibe.

## Padi tse dingwe

* Motse wa Mathangwane

## Metswedi
Mutambara, Manicaland

**Mutambara** ke motse mo kgaolong ya Manicaland, kwa Zimbabwe yo o bonwang dikhilomithara di le lesome le borataro mo bophirima jwa Cashel. Motse o ke borakanelo jwa tsamaiso le taolo ya setshaba sa Mutambara. O tlhamilwe ke ba East Africa Mission. Leina la one le raya gore " go nna ka mokgwa wa go iketla maoto a phutholotswe, o lokologile mo boraing".
Shashe-Mooke

## Shashe-Mooke
**Shashe-Mooke** ke motse mogolo o bonwang mo kgaolong ya Legare mo Botswana. Ka palobatho ya 2011, motse o, o ne o nale banni ba le 3,380

## Padi tse dingwe
Ditoropo tsa Botswana

Motse wa Mathangwane

## Metswedi
Baemedi ba lefatshe la Botswana kwa Amerika

Moemedi wa Botswana kwa Washington, D. C. ke morongwa wa semmuso yo o emetseng mmuso wa Botswana kwa go wa United States. Yo o tshwereng maemo ao ke David John Newman yo a weditseng thomo ya gagwe ka ngwaga wa 2020 Phukwi. O tlhatlhamilwe ke Onkokame Kitso Mokaila yo a itshupileng ko go tautona Trump ka Phatwe ale masome a mabedi le botlhano 2020.

## Maina a baemedi
Kgalagadi people

The Bakgalagadi are a Bantu ethnic group native to Botswana. They are a section of the Batswana people, who are also of Sotho-Tswana origin. The name "Bakgalagadi" means "people of the Kalahari", and the group is thought to have migrated into Botswana from the Transvaal region of South Africa in the 17th century.

The Bakgalagadi are divided into several sub-groups, including the Bashaga, Bangologa, Baphaleng, Bakgwatheng, Bakhena, and Balala. They are primarily concentrated in the central regions of the Kalahari Desert, in the Gantsi and Kgalagadi Districts.

The Bakgalagadi are a pastoralist people, and their traditional economy is based on cattle herding and agriculture. They also practice hunting and gathering. The Bakgalagadi are known for their distinctive culture and traditions, which include their unique language, music, and dance.

## See also
* Banni ba Kgalagadi
Lesego Radiakanyo

**Lesego D. Duduetsang Radiakanyo** ( o tshotswe ka di 27 kgwedi ya Seetebosigo ngwaga wa 1999), ke 

motswana o e leng motshameki wa kgwele ya dinao yo o tshamekang kwa pele mo setlhopheng sa Double Action gammogo le setlhopha sa bosetshaba sa basadi sa Botswana.

## Metswedi
Tati Siding

## Tati Siding
**Tati Siding** ke motse o bonwang mo kgaolong ya Bokone-botlhaba mo Botswana. Motse o, o ne o nale banni bale 8,112 mo palo-bathong ya 2011.

## Padi tse dingwe
Ditoropo tsa Botswana

## Metswedi
Etsha 6, Botswana

## Etsha 6, Botswana
Etsha 6 ke motse o bonwang mo kgaolo-potlana ya Ngamiland West e leng mo kgaolong ya Bokone-bophirima mo Botswana. Palo ya batho ba motse o, ka palobatho ya 2001, e ne e le 5,613.

## Metswedi
GUMARE AIRPORT

**Gumare Airport** (ICAOFBGM) ka mabitso a manwe e le **Gomare Airport**  ke  lebala la difofane  la motse wa Gumare mo Botswana. Le ka fithelwa mo dikhilomethara ( 1.9 mi)  tse tharo mo bokoni jwa motse o.

## Metswedi
Airport information for Gumare at Great Circle Mapper.

Google Maps - Gumare
Segolame Boy

**Segolame Boy** ( o tshotswe ka kgwedi ya Ngwanatsele e supa ka ngwaga wa 1992), ke Motswana yo o tshamekang kgwele ya dinao e le motshameki wa kwa bogareng yo o tshamekang mo Township Rollers mo Botswana Premier League.

Segolame Boy o bonwe lantlha a emela setlhopha sa Selibe-Phikwe mo dikgaisanong tsa kgaolo, e leng maemo a a kwa tlase a kgwele ya dinao mo Botswana.  Fa a sena go kgatlhisa batlhatlhobi ba ditalente, o ne a saenelwa ke setlhopha sa Miscellaneous sa kwa Serowe mme o ne a fetsa dingwaga di le pedi le bone a dira tiro ya gagwe mo Botswana Premier League. Ka ngwaga wa 2014 o ne a ya go tshameka kwa Township Rollers, e leng setlhopha se segolo sa Premier League mme ka bonako fela a nna mongwe wa batshameki ba ba botlhokwa mo setlhopheng sa bone sa ntlha sa lesome le bongwe, a bo a ngoka kgatlhego ya setlhopha se se nang le madi a mantsi sa South African Premier Division. Mo dingwageng di le tlhano fela le setlhopha sa Gaborone, Boy o ne a gapa dikgaisano di le nne tsa Premier League, le Mascom Top 8 Cup mme e ne e le karolo ya setlhopha sa Rollers se se dirileng ditso se se neng sa tshameka mo legatong la ditlhopha tsa 2018 CAF Champions League, a tiisa leina la gagwe mo go Rollers.

## Tiro ya boditšhabatšhaba
Boy o ne a simolola go tshameka kgwele ya dinao kwa Botswana a le dingwaga di le masome mabedi le motso ka 2014 ka nako ya fa a ne a thapiwa ke Peter Butler (motshameki wa kgwele ya dinao, yo o belegweng ka 1966). O ne a tshameka motshameko otlhe mme Zebras e ne ya fenngwa ke Senegal ka 2-0 mo kgaisanong ya AFCON ya 2015.

## Ditlotla
**Club**

; Township Rollers
; **[[:en:Botswana_Premier_League|Botswana Premier League:]]4**
; 2015-16, 2016-17, 2017-18, 2018-19
;
; **Mascom Top 8 Cup:1**
; 2017-18

## Individual
FUB Team of the Year: 2016

## Metswedi
Ramotswa station/Taung

## Ramotswa station/Taung
Ramotswa station/Taung ke motse-setoropo o bonwang mo kgaolong ya Borwa-bothaba mo Botswana, mo borwa-bophirima ja toropo-kgolo Gaborone. Mo palo-bathong ya 2011, motse o, o ne o nale banni ba le 4,250.

## Metswedi
Barbara Mogae

**Barbara Gemma Mogae** ke mongwe wa batho ba seriti mo sechabeng sa Botswana gape ke lepolotoki. O diretse sechaba e le Mohumagadi Wa ga Tautona wa boraro go tloga 1998 to fitlha 2008. Ke mohumagadi wa ga tautona wa maloba Festus Mogae. 

## Ka ga gagwe
Mogae o belegwe a bidiwa Barbara Gemma Modise. O nyalane le monna wa gagwe, Festus Mogae ka 1967. Bobedi jo, bo na le bana ba basetsana ba le bararo ba ba tsetsweng magareng ga dingwaga tsa 1969 le 1987. Bone ke Nametso, Chedza le Boikaego.

## Mohumagadi Wa Ntlha
Barbara Mogae o dirile ele mohumagadi wa ntlha, mme ele wa boraro, ka ngwaga ya 1998 go tsena 2008. 

## Ditlhompho/Dikola
E rile ka Lwetse ale masome a mabedi le boroba bongwe 2016, Mogae a tlotlomadiwa ka kabo ya Golden Jubilee Presidential Order of Honor ke tautona Ian Khama gore ke mongwe wa "Baagi Ba Botswana". Ba amogedi ba tlotla eo ba bangwe ba akaretsa monna wa gagwe Festus Mogae le ba ba lemogilweng morago ga leso: ba ba kileng ba nna bahumagadi bantlha Ruth Willams Khama le Gladys Olebile Masire, le bo tautona ba pele Seretse Khama le Quett Masire, le maloko a palamente ya ntlha a le masome a mabedi le borobabobedi. 

## Metswedi
Mokolodi Nature Reserve

**Mokolodi Nature Reserve** ke felo la polokelo diphologolo mo borwa ja Botswana le ikemetseng ebile le sa remelela mo go direng dipoelo tsa Madi. Le tlhamilwe ka 1994 ke ba mokgatlho wa Mokolodi Wildlife Foundation, le bonwa dikhilomithara di le lesome (6.2mi) borwa ja toropo kgolo Gaborone, mme le ikadile mo lefatsheng le le abilweng la bophara jwa dikhilomithara di le masome a mararo (12sq mi) ya lefatshe le le neetsweng, dikilometara di le 10 (6.2 mi) kwa borwa jwa motsemogolo wa Gaborone. Lefelo le le sireleditsweng la tlhago le agilwe ke mefuta e e farologaneng ya diphologolo tsa tlholego tsa Aforika, dinonyane le digagabi, tse dingwe tsa tsona di leng sewelo mme di ka nna mo kotsing ya go nyelela. Motlhape wa ditshukudu tse ditshweu tsa borwa kwa Mokolodi Nature Reserve ke bontlha bongwe jwa lenaneo la setshaba la tsadiso, le le nang le seabe mo go ageng sesha motlhape wa setshaba mo Botswana.

## Diphologolo tsa naga
Lefelo le le sireleditsweng le na le mefuta e le mentsi ya diphologolo tsa naga jaaka thutlwa, pitse ya naga, tshukudu e tshweu ya borwa, tshephe ya lotlhaka ya dithaba, tshephe e khibidu, gemsbok, kudu, impala, tshephe ya metsi, steenbok, kubu, kwena ya nile, tshephe e e borokwa le lengau. Cheetah le ntša ya naga ya Aforika di bewa mo mafelong a magolo a a kgaoganeng mo teng ga melelwane ya lefelo la tshireletso. Gape go na le phaka ya digagabi e e nang le mamba e ntsho, noga ya mozambique e e kgwang mathe, puff adder le noga ya snouted gareng ga mefuta e mengwe, mmogo le lefelo la dinonyane le le nang le mokwatla o mosweu o o pholositsweng le manong a Kapa. Lefelo le le sireleditsweng le tlhamilwe jaaka lefelo la tshireletso ya diphologolo le le nang le mafaratlhatlha a a tseneletseng a ditsela, le le letlang go leba diphologolo tsa naga gaufi. Botsamaisi jwa phaka bo rulaganya go atolosa melelwane ya yone ya lefelo la tshomarelo go fitlha kwa Lion Park.

## Dikatso
Thuto ya tikologo le tshomarelo ke maikaelelo a magolo a Mokgatlho wa Diphologolo tsa Naga wa Mokolodi. Lefelo le la tshireletso ya tlholego le amogela bana ba Botswana ka bophara, bangwe ba bone ba tswa mo malwapeng a a tlhokileng lesego. Ditirelo tsa tiro le bonno tse di duelelwang tse di neelwang setshaba ke Mokolodi Nature Reserve di tshegetsa maikaelelo a Motheo a go thusa batho, go neela bana ba Botswana tshono ya go atlarela lefatshe la tlholego le go rotloetsa tshireletso e e anameng ya tikologo ya tlholego ya Botswana.

## Ditshwantsho
thumb|kgoro ya Mokolodi|left
thumb|Mokolodi Nature Reserve|left
Cgʼose Ntcoxʼo

Cg'ose Ntcox'o kgotsa Xhose Noxo, o o itsegeng ka leina la Cgoise o tshotswe ka ngwaga wa 1950 mme a tlhokafala ka 2013 kgwedi ya Phalane e le malatsi a le marataro, e ne e le motaki go tswa kwa Botswana.

Ntcox'o e ne e le mongwe wa batho ba Ncoakhoe, babui ba puo ya Naro, o ne a tsholetswe kwa kgaolong ya Ghanzi kwa Botswana. E ne e le leloko la Kuru Art Project. Ka tshimologo ya dingwaga tsa 1990, tiro ya gagwe e nngwe e ne ya supiwa kwa London mme ya bonwa ke baemedi ba difofane tsa kwa ga Mmamosadinyana ba British Airways, ba ba neng ba tsaya tshwetso ya go reka nngwe ya botaki jwa gagwe le go bo dirisa e le maremelelo a maano a setso sa bone. Moemedi wa difofane o ne a tsaya loeto go ya Aforika go ya go mmona, fa a bolela, a re o ne a neelwa pampitshana mme a bolelelwa go tshwantsha sefapaano. Le ntswa a ne a sa rutega, neelano e e ne ya tsewa e le setlamo e bile e ne ya baka gore a fetolele tshwanelo mo tirong ya gagwe. O ne a amogela madi a dikete di le lesome le bobedi jwa dipula. Ka nako e o monna wa gagwe o ne a lwala bolwetse jwa kgotlholo e tona, mme ngwana wa bone wa mosetsana a sa bereke, ka jalo o ne a tlhokomela lolwapa lwa batho ba le bantsi.

Mo tirong ya gagwe o ne a kopanela tiro le setlhopha sa bataki ba bangwe ba Basarwa go tswa kwa Kuru Art Project mo kgatisong ya lokwalo lwa Qauqaua, lo lo gatisitsweng kwa Johannesburg ka ngwaga wa 1996. Ka ngwaga wa 1999, o ne a nna mongwe wa bataki ba le barobababedi, ba le bane ba tswa kwa Kalahari fa ba bangwe ba bane ba ne ba tswa kwa New Mexico, go tsaya karolo mo neelanong ya ditso le ba sekolo se segolwane sa ithutelo ditiiro sa University of New Mexico kwa ba neng ba dira ditshwantsho di le dintsi mo majweng mo setlhogong sa batsietsi mo mainaneng. O na le kemedi kwa dikgobokanyong tsa mabolokelo a ditso a Portland Museum of Art le toropokgolo ya Albuquerque ya New Mexico e e supang ditshwantsho tsa gagwe tsa Jujubu le Nxam Veldfood kwa toropokgolong ya yone le kago ya County Government. Ka ngwaga wa 2004, tiro ya gagwe e ne ya bonagala mo setempeng sa makwalo sa Botswana, e le sengwe sa tse nne tse di supang tiro ya bataki ba mo gae; ba bangwe ba ba neng ba akareditswe ke Nxaedom Qhomatca le Qgoma Ncokg'o.

Fa nako e ntse e tsweletse, Ntcox'o o ne a rutuntshiwa ke Coex'ae Qgam, o a nnileng le ene go fitlhelela Qgam a tlhokafala. Ntcox'o o ne a tlhokafala morago ga go swa mohama, a sa tlogele sepe. 

## Metswedi
Sepatela sa Princess Marina

**Princess Marina Hospital (PMH)**  ke sepatela sa puso mo Botswana. Go ya ka dipego tsa Mopitlo 2018, ke sone sepatela se setona se balwetsi ba romelwang kwa go sone mo Botswana, se na le malao a balwetsi a le makgolo a matlhano le masome a mararo. Se neetswe leina la ga Princess Marina.

## Lefelo
Sepatela se se agilwe mo toropokgolo Gaborone, fa makopanelong a ditsela tsa North Ring le Notwane. Kwa bophirima jwa sepatela go na le mabolokelo a ditso (National Museum), fa kwa botlhaba go na le lobala lo logolo lwa metshameko. (Botswana National Stadium).

## Ditso
Sepatela se agilwe go tshwaya boipuso jwa lefatshe la Botswana le le neng le bidiwa Bechuanaland pele ga le tsaya boipuso go tswa mo lefatsheng la Britain ka kgwedi ya Lwetse e le malatsi a le mararo ka ngwaga wa 1966. Dikago di butswe semmuso ke mohumagatsana Duchess of Kent Princess Marina, mme sepatela sa bidiwa ka ene.

## Ditlamelo
Sepatela sa Princess Marina se na le malao a balwetsi a ka nna makgolo a matlhano le masome a mararo. Ditlamelo di akaretsa (a) mochine wa malwetsi a diphilo (b) lefelo la go tlhatlhoba malwetsi (medical laboratory) (c) mabolokelo a madi a a abilweng ke batho (blood bank) (d) lephata la tshidilo ya balwetsi (e) seipone (f) le la go tlhatlhoba malwetsi (pathology lab). Ditlamelo tse dingwe di akaretsa (g) lephata la malwetsi a tlhaloganyo (h) seipone (CT Scan), (i)seipone sa ditshika (angiography unit) (j) ditlamelo tsa go bonesa kankere ya dikarolo tsa borre (prostrate screening) (k) lephata la dithuso tsa potlako (ICU) le (I) ditlamelo tsa marang a a dirisiwang go alafa kankere.

## Metswedi
Coexʼae Qgam

**Coex'ae**, kgotsa Coinx'ae kana Xwexae Qgam, o a neng a dirisa leina la Dada kgotsa Dada Coex'ae Qgam mo go tsa pereko, go tswa ka ngwaga ya 1934 go tsena ka ya 2008, e ne e le motaki, mmoledi wa dipolelo le moranodi wa letso lwa Basarwa ba Ncoakhoe ba ba buang puo ya Naro kwa Botswana.

Qgam o tsholetswe kwa Ghanzi ka ngwaga wa 1934, a tsena sekolo dikgwedi di le tharo fela; le fa go ntse jalo, o ne a bua dipuo tsa mo Aforika di le tlhano ka bokgeleke. O bekerile e le motlhokomedi wa bana ebile e le modiri wa mo gae ka lobaka lo lo telele. Ka nako e a neng a bekerela kwa lefatsheng la Namibia, o ne a simolola go itse go loga a dirisa ditlhale, a rutilwe ke mohiri wa gagwe go rokaganya ditlhale. Ka ngwaga wa 1990 o ne a tsaya karolo mo lenaneong la Kuru Art Project e le moranodi; go bona mefuta ya botaki le bodiragatsi e e farologaneng go ne ga mo rotloetsa gore le ene a diragatse botaki, le fa a ne a sa rutintshiwa kwa sekolong. Ka ngwaga wa 1999, o ne a nna mongwe wa bataki ba robabobedi go tsaya karolo mo neelanong ya ditso le ba sekolo se segolwane sa ithutelo ditiro sa University of New Mexico. Ba le bane ba ne ba tswa kwa Kalahari fa ba le bane ba tswa kwa New Mexico. Ka 2000, kgwedi ya Firikgong, tiro ya gagwe, ga mmogo le ya ga Ann Gollifer le Neo Matome, di ne tsa supiwa kwa Gaborone. Mo tirong ya gagwe, Qgam o supile bothakga jwa gagwe mo borwa jwa Aforika, kwa Europe, Japan le kwa United States of America. Tiro ya gagwe e na le kemedi mo motlobong wa Lencwe Trust kwa Zambia le kwa mabolokelong a ditso a Portland Museum of Art. Majwe a le mararo a a takileng mo go one a kwa toropong ya Albuquerque kwa New Mexico. E ne ya re go ntse go tsweletse, Qgam a rutuntsha motaki ka ene wa lotso lwa Basarwa e bong Cg'ose Ntcox'o, morago ga a sena go tlhalwa.

Qgam o berekile le setlhopha sa bataki ba bangwe ba Basarwa go tswa kwa Kuru Art Project go gatisa lokwalo lwa botaki lo lo bidiwang Qauqaua kwa Johannesburg ka ngwaga wa 1996; mokwalo o o mo bukeng eo, o bolela gape leinane la Basarwa. O na gape le buka e e buang ka botshelo jwa gagwe, e e kwadilweng ke Ann Gollifer le Jenny Egner, e e bidiwang *A Biography and Potrait, Conversation and Images: Coex' ae Qgam, Dada "I am one of a kind, I dont know why i was created":Storyteller, Dancer, Beadworker, Painter, Printmaker, Daughter, Sister, Mother, Lover Wife*, buka e e ne ya gatisitswa ka ngwaga wa 2011, e tsentse dipuisano le kgobokanyo ya tiro ya gagwe.

Qgam o ne a tlhokafala kwa Ghanzi ka kgwedi ya Phalane e le masome a mabedi le bone kwa ngwaga wa 2008.

## Metswedi